Liste over større Linux-distribusjoner

En liste over de 20 største Linux-distribusjonene sortert etter popularitet.

Denne listen omfatter ikke det Linux-baserte operativsystemet Android, som brukes på smarttelefoner, nettbrett og lignende. Per 2013 var Android det operativsystemet i verden som ble installert på flere apparater enn noe annet, og det har flere brukere enn Windows, Mac OS X og andre konkurrenter sammenlagt., noe som tilsvarer omtrent samtlige PC-er som er i bruk i hele verden.

Skrivebord

Linux Mint

Linux Mint er basert på Ubuntu og er den mest brukte Linux-distribusjonen.

Ubuntu

PCLinuxOS

MEPIS

Sabayon

Sabayon er en distribusjon som er basert på Gentoo, men kommer med et bredt spekter av forhåndsinstallert programvare. Det anbefales at Sabayon lastes ned i DVD-format dersom den skal installeres, fordi CD-versjonen ikke inneholder like mange programmer. Sabayon er en distribusjon som ikke tar hensyn til nyansene i fri/åpen/gratis programvare og inneholder en god det proprietær programvare og proprietære drivere. Den egner seg derfor best til demonstrasjon av den forhåndsinstallerte vindushåndtereren Compiz.

Zenwalk Linux

Zenwalk er basert på Slackware, men er en spesialisert skrivebordsdistribusjon som forsøker å kun tilby ett lite krevende program pr oppgave.

Kubuntu

Freespire

LiveDistro

Flere av skrivebordsdistibusjonenes installasjons-CD-er er også LiveDistroer, men følgende er de mest populære spesialiserte LiveDistroer:

Damn Small Linux

Knoppix

Knoppix er tradisjonelt en LiveDistro, men har nå også fått installasjonsmuligheter.

Puppy Linux

Dreamlinux

Dreamlinux er en brasiliansk livedistro basert på Debian og Knoppix. Den har også fått installasjonsmuligheter.

Generelle
Følgene distribusjoner er ikke skreddersydd for noe spesielt bruksområde:

OpenSuSE

Novell gir ut SUSE. Den frie versjonen, OpenSUSE er en spesialisert skrivebordsdistribusjon. Den er som Fedora rettet mot det amerikanske markedet, som derfor ikke inneholder ut-av-boksen-støtte for noen medieformater som krever lisenskostnader i USA. OpenSUSE utgjør basen i Novells «SUSE Linux Enterprise» operativsystem. SUSE distribusjonene baserer seg på pakkesystemet RPM, med pakkehåndtering- og systemkonfigurasjonsprogrammet YaST.

Fedora

Fedora er Red Hats brukernettverk utviklede distribusjon som kommer med et skrivebordsmiljø, men forsøker å være en generell distribusjon. Den ble opprettet for å møte den økte konkurransen Red Hat møtte fra gratis-distribusjoner, med sin kommersielle versjon, Red Hat Enterprise Linux. Fedora er rettet inn mot markedet i USA og tar derfor hensyn til amerikanske programvarepatenter, når det gjelder hvilke programmer som legges ved som standard. Red Hat baserer seg på RPM-pakkesystemet.

Debian

Debian GNU/Linux er en generell distribusjon som ikke har noen fast utgivelsesyklus. En ny stabil versjon slippes når den eksperimentelle «testing» versjonen har oppnådd en høy nok grad av stabilitet. Tradisjonelt har det gått 2 og 3 år mellom hver utgivelse av Debian. Det regnes allikevel som litt mer komplisert å installere enn Ubuntu, fordi det ikke definerer et standard programvare utvalg som installeres ved en standardinstallasjon. Man får installert et minimalt system og blir presentert med et CLI-grensesnitt hvor man må vite hvordan man installerer øvrig programvare som man ønsker. Det man får tilbake fra dette er et spesielt stabilt system, med kun ønsket programvare. I tillegg til å tilby Linux-kjerner, tilbyr Debian GNU Hurd.

Mandriva Linux

Franske Mandrakesoft som utviklet Mandrakelinux har slått seg sammen med søramerikanske Conectiva. Sammen utvikler de Mandriva Linux, som er svært godt egnet for nybegynnere, men som også fungerer godt for viderekomne så vel som eksperter.

Slackware

Den eldste «nålevende» distribusjonen.

Gentoo

Gentoo Linux er en generell Linux-distribusjon som benytter pakkesystemet portage. Gentoo består kun av fri programvare og tilbyr både Vanilla og modifiserte Linux-kjerner, i tillegg er det mulig å installere FreeBSD-kjerner. Det spesielle med Gentoo er at pakkesystemet er basert på kildekodedistribusjon i motsetning til de fleste andre som benytter hovedsakelig binærdistribusjon, men med mulighet for å installere direkte fra kildekoden. Gentoos installasjonsprogram er kjent for å være et av de mindre brukervennlige i bransjen. Nybegynnere som ønsker et Gentoo-system til skrivebordet anbefales derfor isteden å se på distribusjoner som Sabayon.

CentOS

Dette er en gratis versjon av Red Hat Enterprise Linux uten kommersiell kundestøtte.

VectorLinux

VectorLinux bygger på prinsippet «hold det enkelt, hold det lite og la sluttbrukeren bestemme hvordan deres operativsystem skal være.» Det er kun for intelprosessorer.

Se også 
 Android
 Illustrasjon over GNU/Linux sin utvikling

Referanser

 
Linux-distribusjoner